Tere tulemast vaatama saadet "Evangeelium Andrew Wommackiga"
mis räägib Jumala tingimusteta armastusest ja armust.
Tähistame Charise Piiblikooli 20. aastapäeva,
mille kaudu on jüngerdatud inimesi üle kogu maailma.
Nüüd aga Andrew Wommack isiklikult.
Tere tulemast vaatama taas me saadet!
Jätkan täna teemaga "Jumala tõeline loomus".
Olen rääkinud sellest juba mitme saate jagu,
aga olen ikka veel alles teema alguses.
Selle teema kohta on palju võrratuid asju,
mida Jumal on mulle näidanud.
Olen kirjutanud ka raamatu "Jumala tõeline loomus".
Ühtlasi on meil selle-teemaline CD ja DVD.
Olen rääkinud juba paljust, nii et ei jõua seda kõike üle korrata.
Kuid lühidalt -
meie arusaam Jumalast ja Tema loomusest
määrab ära selle,
kuidas Temaga suhtleme ja Temalt midagi vastu võtame.
Soovin nii väga, et see jõuaks meile kohale
ja olen kasutanud selle kinnituseks ka mitmeid kirjakohti.
Olen rääkinud ka sellest,
kuidas Vana Testamendi käsuseadus on jätnud Jumalast vale mulje.
Ma ei väida sellega seda, et käsuseaduses olnuks midagi valet.
See on igatpidi hea, täiuslik ja püha nagu Roomlastele 7. ptk.'s on öeldud.
Ma pole kuidagi selle vastu.
Küll aga see, kuidas seda on meile esitletud,
pole olnud õige.
Usun, et religioon tervikuna
on tõlgendanud valesti Vana Testamendi käsuseadust
ja toonud selle valesti me ellu.
Roomlastele 3:19 on öeldud,
et mitte kõik polnud määratud elama käsuseaduse järgi.
See käsuseadus anti vaid juutidele, mitte paganaile.
Nii poleks pidanud ka kogudus olema käsu all ega seda kuulutama
viimase 2000 aasta jooksul.
Galaatlastele 3 annab selgelt mõista,
et käsuseadus anti vaid ajutiseks, kuni Jeesuse tagasitulekuni.
Sest omades usku oma Päästjasse, pole me enam käsuseaduse all.
Selle teema kohta on palju erinevaid kirjakohti,
kuid valin siit vaid mõned,
minnes sügavamale teemasse asjade käigus.
Kuid las ma tuua esile mõned salmid Heebrea kirjast.
Heebrea kiri on võimas raamat, kus toimub üleminek
Vana Testamendi käsuseaduselt Uue Testamendi armule.
Heebrealastele 7:17 ütleb,
et Jeesus on preester Melkisedeki korra järele
ja mitte leviitide korra järele.
Paljude jaoks ei ütle see midagi,
aga Leevi hõim on see, mis esindab käsuseadust.
Selleks, et olla preester, pidi olema leviit.
Jeesus aga polnud leviit, sest Ta pärines juuda hõimust.
Ja kuna preester on nüüd muutunud, peab ka seadus olema muutunud.
Kõigest sellest Heebrea 7:17-18 räägibki:
"Sest tunnistatakse ju:
Sina oled igavesti preester Melkisedeki korra järgi.
Varasem käsk tühistatakse, sest see oli nõder ja kasutu"
Kui sõnadel on üldse kaalu, siis see on üks võrratu väide,
kus jutt käib käsu tühistamisest.
Vana Testamendi käsuseaduse tühistamisest.
Tühistamine on ikka kõva sõna.
See on kui mõne teadmise täielik eiramine,
otsekui sa poleks sellest kunagi teadnudki.
Näiteks, kui su abielu lahutatakse,
siis see tähendab, et see on dokumentidest kustutatud,
otsekui sa poleks kunagi abielus olnudki.
Millegi tühistamine on veelgi kõvem sõna.
See on millegi vältimine, hävitamine ja sellega mitte tegelemine
veelgi tugevamal tasemel.
Nii et see käsuseadus sai täiesti tühistatud - ära pühitud.
Heebrealastele 7:19:
"Moosese Seadus ei ole ju midagi teinud täiuslikuks -,
asemele tuuakse aga hoopis parem lootus,
mille kaudu me võime saada Jumala ligi."
Taaskord, siinne võrdlus näitab,
et käsuseadus pole selle kõrval midagi,
mida me täna omame.
Meil on midagi palju, palju paremat.
Heebrealastele 8:6:
"Nüüd on aga Jeesus saanud seda ülevama ameti,
mida parema lepingu vahemees ta on,
mis on seadustatud paremate tõotuste alusel."
Siin võrreldakse uut lepingut, mille järgi me elame
vana lepinguga, kus kehtis käsuseadus.
Siin on öeldud,
et see on parem leping paremate tõotustega.
Salm 7: "Sest kui esimene leping oleks olnud laitmatu,
siis ei oleks otsitud kohta teisele."
See ütleb,
et Vana Testamendi seadus polnud veatu.
Samas ütleb Roomlastele 7:12:
"Nõnda on siis Seadus püha ning käsk on püha, õige ja hea."
Küsimus polnudki selles, et seadus ise olnuks nö vigane.
Viga oli pigem selles, et see nõudis täiuslikkust,
aga inimesed, kes seda täitma pidid, ei suutnud olla täiuslikud.
Nii et selles mõttes oli see vigane ja mitte täiuslik,
sest inimesed olid patused ega suutnud vastata selle standardile.
Nii oli see seadus vigane ja vajas asendamist.
Salm 8: "Kuid tema ütleb neid laites:
Vaata, päevad tulevad, ütleb Issand,
mil ma sõlmin Iisraeli kojaga ja Juuda kojaga uue lepingu,
mitte selle lepingu sarnase,
mille ma tegin nende esiisadega tol päeval,
kui ma nad kättpidi võtsin, et neid viia välja Egiptusemaalt;
aga et nad ei jäänud minu lepingusse,
siis minagi ei hoolinud neist, ütleb Issand."
Ehk teisisõnu - Vana Testamendi käsuseadus
sõltus meie käitumisest.
Jama on aga selles, et me käitumine ei saa kunagi olla täiuslik.
Nii tahtis Jumal uut lepingut, mis ei sõltuks meie käitumisest
ja see ongi see uus leping, mille järgi me täna elame.
See on väga oluline lugu.
Salm 10: "Sest see leping,
mille ma teen Iisraeli kojaga pärast neid päevi, ütleb Issand,
on niisugune:
ma annan oma seadused nende mõistusesse
ja kirjutan need nende südamesse
ja ma olen neile Jumalaks ja nemad saavad mulle rahvaks.
Ja kunagi enam ei õpeta keegi oma kaaskodanikku
öeldes: Tunne Issandat!”,
sest kõik tunnevad mind, nende pisikestest kuni suurteni."
See tähendab,
et Jumal annab ilmutuse otse me südameisse.
Me ei pea seda kellegi teise kaudu saama,
omades usku kellegi teise öeldusse,
vaid me saame Jumalalt isikliku ilmutuse
ja nii me suured kui väikesed tunnevad Jumalat.
Salm 12: "...sest ma olen armuline nende ülekohtuste tegude vastu
ja ei tuleta enam meelde nende patte.”
Milline kaalukas väide!
See on arusaam, mida Vana Testamendi ajal polnud.
Jumal polnud tookord armuline
me ülekohtuste tegude, pattude ja üleastumiste suhtes.
Vanas Testamendis pidas Ta seda igati inimeste vastu
ja ka karistas neid.
Jesaja 59:1-2 võtab kokku Vana Testamendi käsuseaduse:
"Vaata, Issanda käsi ei ole päästmiseks lühike
ega ole ta kõrv kuulmiseks kurt,
vaid teie süüteod on teinud vahe teie ja teie Jumala vahele"
See on see, mida käsuseadus tegi -
see äratas patu ellu ja lahutas meid Jumalast,
hoides pattu meie vastu.
Heebrea 8:12 aga ütleb, et uue lepingu järgi
on Jumal armuline meie ülekohtuste tegude suhtes
ega tuleta enam meelde meie patte.
"Nimetades uut on ta esimese tunnistanud vananenuks.
Aga mis vananeb ja raugastub, see on hääbumise äärel."
On need alles kaalukad väited.
Põhjus, miks neid teile loen, on selles,
et need Uue Testamendi kirjakohad näitavad meile,
et Uue Testamendi kogudus
ei pidanud lävima Jumalaga käsuseaduse põhiselt.
Kuid mis iganes põhjustel
pole kristlik kirik tervikuna seda mõistnud.
Kogudus on viimase 2000 aasta jooksul
elanud käsuseaduse all nagu Vana Testamendi inimesed,
mõistmata ja hindamata päästega kaasaskäivaid hüvesid.
See aga on põhjustanud nii palju probleeme,
sest see pole kunagi olnud mõeldud nii.
Tean, et see on paljude jaoks hästi detailne info,
millesse paljud ei sööbi
ja mistõttu see ei pruugi teid kõnetada.
Kuid usun, et enamus me vaatajatest omab vale arusaama Jumalast
ja sellest, kuidas Ta teiega tegeleb ning suhtleb
tänu sellele, et teil on vale arusaam Vana Testamendi käsuseadusest.
Need salmid näitavad, et me ei peaks elama käsuseaduse all
Kuna meil aga on olnud käsumeelne ja tegudele tuginev mõtteviis,
kus me teeme seda ja toda, et saada Jumalalt seda ja toda,
siis selline mõtteviis on piiranud me suhet Jumalaga.
Usun, et suurel hulgal inimestest on probleeme selles vallas.
Mul igal juhul oli
ja ma pole kohanud ühtki inimest, kes sellega ei maadleks.
Religioon on suurim käsuseaduse esiletõstja.
Kuid isegi, kui võtta keegi,
kes pole kasvanud üles usuasjade sees,
oleks teil ikkagi tegudele tuginev mentaliteet.
See sama, mida käsuseadus kirjeldab,
isegi, kui teil pole mingit usulist tausta.
Sest see on see, kuidas kogu maailm toimib.
Tulles koolist koju ja lugedes ette kogu tähestiku,
on vanemad rõõmsad ja uhked.
Kui sul aga läheb halvasti, siis nad karistavad sind selle eest.
Sama on su tööga.
Kui teed tubli tööd - saad tasustatud.
Kui ei, siis sind karistatakse või lastakse lahti.
Võin garanteerida, et kui varastad või tapad,
saad ka karistatud.
Kogu maailma süsteem ja kõik inimestega seonduv
tugineb tegudele-saavutustele.
Nii et on sul usuline taust või mitte,
sul on saavutustele tuginev mõtteviis,
mis kandub automaatselt ka Jumalale üle.
Inimesed arvavad, et see nagu neid on terve elu koheldud,
on see, kuidas ka Jumal neid kohtleb.
Siis aga tuleb religioon,
mis võtab tegudele tugineva käsuseaduse,
kus on tõsised karistused läbikukkumise eest
ning laiendab tegudele tuginevat mõtteviisi veelgi.
Usun, et kõik kogevad seda,
sest see on see, kuidas inimkond toimib.
Religioossetel inimestel on see lugu aga täiega kreeni,
sest nad elavad käsuseaduse järgi.
Olen varasemates saadetes rääkinud Rooma 5:13 põhjal, mis ütleb:
"Sest patt oli maailmas juba enne Seadust,
aga pattu ei arvestata, kui seadust ei ole."
Ajal, mis Moosese käsuseadust veel polnud,
tegeles Jumal inimestega armu põhiselt.
Rääkisin, kuidas Ta tegi seda Aadama ja Eevaga;
kuidas Ta tegi seda Kainiga - maailma esimese mõrvariga
ja kuidas Ta tegi seda Aabrahami ja Jaakobiga.
Neid näiteid oleks veelgi.
Aga kui käsuseadus oleks tol ajal kehtinud,
tulnuks Aabraham ja Jaakob kividega surnuks visata,
selle asemel, et nad saanuks suurteks esiisadeks
Vana Testamendi ajal.
Nii et Jumal oli täitsa alguses armuline inimese patu suhtes.
Seda lausa 2000 aastat kogu inimkonna ajaloost,
kuniks Jumal andis käsuseaduse.
See on ikka kõva sõna.
Kui Jumal olnuks otsekohene ja karm Jumal,
oleks Ta koheselt kehtestanud tegudele tugineva käsuseaduse,
mille mittetäitmise korral
oleks me saanud karistada ja mitte õnnistatud.
Kui Jumal olnuks tõesti selline, oleks Ta selle ka kohe ära teinud.
See aga, et Ta ootas 2000 aastat, on tähendusrikas.
See näitab meile, et see polnud Jumala algne plaan.
Kasutan oma teenistustel sageli järgnevat näidet.
Võtan kogu esirea ette - olgu seal siis 5, 10 või 20 inimest
ja ütlen neile:
kui Jumal näidanuks teid Aadamale,
öeldes: "Vaata, mida su patt on teinud.
Vaata, mis saab sündima."
Kui Jumal võtnuks kõik need esirea inimesed
või kui Ta võtnuks kasvõi teidki,
näidates Aadamale seda traagikat ja valu,
mis on tema patu tõttu teile osaks saanud,
siis usun, et Aadam poleks suutnud seda taluda
ega seda üle elada.
Osad teist on elanud üle lahutuse.
Osasid teist on vihatud.
Olete kogenud vaesust, haigust ja häda.
Te olete kogenud lähedaste surma.
Teist on üle sõidetud ja ebaõiglaselt koheldud.
Kõik need asjad, mida on lõputult, on olnud tänu Aadama patule.
Nii et kui Jumal oleks näidanud Aadamale
kõiki neid kannatusi ja valu, mis on tingitud Aadama teost,
siis usun, et see oleks niitnud ta jalust.
Põhjus, miks ma sellest räägin, on selles,
et kui Jumal tahtnuks teha Aadama teadlikuks oma patust
ja panna ta roomama mudas selle eest;
kui Ta tahtnuks murda Aadamat
ja öelda: "Vaata, mida sa oled teinud!" ning karistanud teda selle eest,
siis olekski piisanud vaid sellest,
kui Ta oleks näidanud seda kõike Aadamale.
1 Moosese 3:7 aga ütleb:
"Siis nende mõlema silmad läksid lahti ja nad tundsid endid alasti olevat"
See on ainus asi,
mida Aadam ja Eeva peale pattu langemist teadsid.
Ometi tekitas see neis hirmu
ja pani neid põgenema ning varjuma Jumala eest,
püüdes katta end viigipuu lehtedega.
Seda tegi ainuüksi teadmine, et nad on alasti.
Võrreldes kogu valu, häda ja kohutavate asjadega,
mida patt on maailma toonud,
on alasti olek küll kõige väiksem asi, mida kannatada.
Kui Jumal näidanuks Aadamale
kõiki neid kohutavaid asju, mis saavad ajaloos sündima -
asju, mis on hävitanud miljoneid ja miljoneid inimesi
ja toonud kaasa nii vaeva kui südamevalu,
siis ma ei usu, et Aadam suutnuks seda taluda.
Räägin sellest kõigest vaid selleks,
et näidata, et Jumal ei näidanud neid asju Aadamale.
Ta ei näidanud ega öelnud Aadamale kõike, mida Ta võinuks.
Selle asemel näitas Jumal hoopis üles armastust.
Ta riietas neid. Mitte enda, aga nende pärast.
Jah, Ta viskas nad Eedenist välja, aga samas lävis nendega ikka edasi.
Kuid Ta viskas nad sealt välja, et nad ei sööks elupuust
ja elaks igavesti oma patuses seisus.
Jumalal oli midagi paremat plaanis.
Nii käitus Jumal inimestega armuliselt esimesed 2000 aastat,
sest selline on Tema tõeline loomus ja Ta tahab seda inimestega jagada.
Roomlastele 5:13:
"Sest patt oli maailmas juba enne Seadust,
aga pattu ei arvestata, kui seadust ei ole."
Toome siia kõrvale 2 Korintlastele 5:19:
"...Jumal, kes Kristuses lepitas maailma enesega
ega arvestanud neile nende üleastumisi"
Jumal ei pidanud inimeste patte nende vastu
esimesed 2000 aastat
ega ole teinud seda ka viimased 2000 aastat.
Jah, oli teatud ajaperiood, kus Jumal andis käsuseaduse,
mis hoidis inimese patte tema vastu, pannes teda tundma end süüdi.
Kuid selleks oli oma eesmärk.
Samas me näeme, et see polnud Jumala algne plaan
ja peale Jeesuse tulekut ei taha Ta taaskord,
et me elaks käsu all.
See aga tõstatab küsimuse, miks see käsuseadus siis on?
Kui see polnud Jumala algne tahe
ja see oli vaid ajutine, kuni Jeesuse tulekuni,
kuna Jumalal oli midagi paremat varuks me jaoks...
Kui käsuseadus polnud parim ja õigeim lahendus,
siis miks Jumal selle üldse andis?
Vaatan seda täna kokkuvõtlikult,
rääkides sellest lähemalt järgmistes saadetes.
Kuid käsuseaduse juures on midagi, mida enamus inimesi pole mõistnud.
Enamus kristlastele on õpetatud,
et Jumal andis käsuseaduse kui hea asjana,
et näidata, mida me tegema peaks, et saada asjad Jumalaga korda.
Otsekui: "Siin on nimekiri, mida teha, et saada õigeks mu ees."
Kristlased peavad seda heaks asjaks, otsekui öeldes:
"Aitäh Jumal kõigi nende käskude eest,
sest need toovad meid sinu ligi."
Usun, et see on täiesti vastupidine sellele, milleks see seadus anti.
Käsuseadus ei antud selleks, et tuua meid lähemale Jumalale,
vaid näidata meile, kui palju kõrgemal Jumal meist on
ja kuidas me oma tegudega ei jõua Talle kuidagi ligi.
Käsk anti hoopis meie hukka mõistmiseks,
nüpeldamiseks ja me väärtusetuse esile toomiseks.
Selle eesmärk oli muuta meid nii vastikuks iseendi jaoks
et me hoiaks eemale enese õigusest
ja püüdest päästa iseennast
ning pöörduks Jumala poole, hüüdes: "Ole mulle armuline!"
See kõik on nähtav 1 Moosese 4. peatükis.
Kain oli maailma esimene mõrvar
ja kuigi ta tappis oma venna, kaitses Jumal teda siiski.
Ei, Jumal ei kiitnud ta tegu heaks, kui kaitses teda siiski,
öeldes, et kes iganes teda puutub,
sellele peab seitsmekordselt kätte makstama.
Jumal ei kiitnud Kaini tegu heaks,
aga samas tema armulikkus selle patu suhtes
andis teistele julgust teha pattu.
1 Moosese 4. peatükis on juttu Lemekist,
kes oli Kaini pojapojapojapojapoeg.
Lemek on esimene mees Piiblis, kellel oli kaks naist
ja kes ütles neile 1 Ms 4:23:
"Jah, haava pärast ma tapan mehe ja verme pärast nooruki!"
Ehk maakeeli öeldes - ta tappis kellegi enesekaitseks.
Nii oli ta maailmas teine mõrvar,
kuigi ta tegu oli õigustatum, kui Kaini oma.
Samas aga hakkas Lemek võrdlema, öeldes:
"Kui Kaini pärast makstakse kätte seitse korda,
siis Lemeki pärast seitsekümmend seitse korda!”
Häda aga on selles, et mitte Jumal ei öelnud seda
ja selles ongi inimeste probleem.
2 Kor. 10:12 on öeldud:
"...nad mõõdavad end iseendaga ja kõrvutavad end iseendaga."
Inimesed aga teevad seda pidevalt ja Lemek tegi samuti.
Lemek arvas, et Kain lihtsalt pääses puhtalt mõrvast
ja kui juba Kain pääses,
siis temapoolne tapmine on veelgi õigustatum
ja Jumal kaitseb teda veelgi enam.
Nii kadus inimestel õige arusaam sellest, mis on õige või vale.
Nad hakkasid võrdlema end teistega, selle asemel, et teha, mis on õige.
"Kui keegi teine pääses mõrvast puhtalt,
küllap pääsen ma ka."
Me näeme sama asja ka täna.
Homod eksisteerisid ka 50 aastat tagasi,
kuid sellega ei uhkeldatud ja seda ei presenteeritud.
Täna aga on meil filmistaare, poliitikuid
ja muidu rikkaid ja kuulsaid, kes tunnistavad, et nad on homod.
Ja kuna rahvas näeb,
et nad on kuulsad ja kõik armastavad neid
ja see teema pole enam tabu,
siis enamus inimesi ei mõtle enam sellele,
mis on õige või vale,
vaid nad võrdlevad end enamusega ja sellega, mida ühiskond ütleb,
rajades oma moraali sellele.
Üks käsuseaduse eesmärke
oli kõrvaldada selline valearusaam ja teistega võrdlemine,
andes meile absoluutse standardi.
2 Moosese 20:4: "Sa ei tohi"
Vahet polnud, mida ühiskond tegi või mingi inimgrupp tegi -
see oli see, mida Jumal ütles
ja see tõi meid hoobilt tagasi selle juurde, mis on õige ja vale,
andes meile kui aluse, millele oma elu rajada.
See oli üks käsuseaduse positiivseid külgi -
see kõrvaldas kogu võrdlemise ja andis meile muutumatu standardi.
Mu aeg on tänaseks läbi, kuigi palju head oleks veel jagada.
Kuid teen seda siis järgmises saates.
Kui te mõistaks käsuseaduse õiget kasutusviisi,
muudaks see ka te arusaama Jumalast
ja sellest, miks see anti.
Ühtlasi vabastaks see teid süüst ja hukkamõistust,
mida käsuseadus põhjustab.
Siis saaksite suhelda Jumalaga
läbi armu, usu ja selle, mida Jeesus on teie eest teinud.
See muudaks te elu.
Veelkord, olen kirjutanud raamatu "Jumala tõeline loomus",
mis tasakaalustab Vana Testamendi viha
Uue Testamendi armuga, mis on teile õnnistuseks.
Kuulete peagi reklaami, kuidas endale seda kõike tellida,
nii et tehke seda kindlasti.
Ühtlasi aga vaadake meid järgminegi kord.
Andrew kompaktne õppeseeria "Jumala tõeline loomus"
on saadaval nii CD'na kui DVD'na.
Ühtlasi on see õpetus saadaval raamatu kujul.
Kogu õpetust on audio-variandis võimalik
ka me kodulehelt tasuta alla laadida.
Külastage ekraanil nähtavat aadressi
Tänase loengu pealkiri on "Jumala tõeline loomus" 2. osa,
mis on tellitav me kodulehelt.
Kui teil aga pole võimalik seda endale lubada,
saadetakse see teile tänu partnerite toetusele tasuta.
Ühtlasi pakume teile Andrew raamatut "Ära piira Jumalat".
Võtke selle tellimiseks meiega juba täna ühendust!
Täpsem tellimisinfo on ekraanil.
Leiate me kodulehelt teisigi materjale ja asju, mida tasuta alla laadida.
Ekraanil on kõik kontaktandmed, mille kaudu võtta ühendust.
Loodame teist kuulda juba täna!
Ühtlasi tahame teavitada teid Andrew eesootavatest koosolekutest,
mille kohta leiate täpsemat infot www.awme.net
Täpsem info kõige kohta on leitav www.awme.net
Siin Andrew Wommack
ja järgnev info puudutab kõiki, kes elavad Austraalias.
Avasime seal oma klienditeeninduse.
Rahvas on olnud nii avatud ja seetõttu ka tegime seda.
Rohkem infot ekraanil nähtava kodulehe kaudu.
Tahame olla teile õnnistuseks ja aidata teil uurida Jumala Sõna.
Nii et võtke meiega ühendust!
Aitäh sõbrad ja partnerid!
Teie panus Andrew Wommacki teenistusse
ja Charise piiblikooli
aitab meil jätkuvalt jüngerdada inimesi üle maailma.
Saage tuttavaks Case'ga.
Sain peale teist õppeaastat Charise kristliku keskuse ülistusjuhiks.
Arusaamine Jumala armust ja meie kui usklike meelevallast
on andnud mulle juhina palju julgust ja kindlust
juhtida pühapäeval kokku tulevat 800 inimest.
Nii võin julgelt juhtida neid Kristuse-kesksesse ülistusse.
Andrew Wommacki teenistus ja Charise piiblikool
on juba 20 aastat muutnud elusid ja maailma.
Vaata lähemalt: www.charisbiblecollege.org
Tõlge: Anne-Ly Raukas
Andrew Wommack Ministries